अपराध रोकने के लिए आज दसमाइल में जुटेंगे ग्रामीण
जोरार तेतरी टोली में रात में बुझने लगती है स्ट्रीट लाइट, लोगों में भय
तुपुदानासहित आसपास के क्षेत्रों को अपराधमुक्त बनाने के लिए रविवार को प्रशासन के साथ दसमाइल चौक पर 25 गांवों के लोग बैठक कर रणनीति बनाएंगे। बैठक में झारखंड क्षेत्रीय पड़हा समिति हटिया, डुंगरी ग्राम पड़हा सभा, श्री उदयपुर परगना पड़हा राज, झारखंड नव निर्माण युवा सेना तुपुदाना, क्षेत्रीय सरना समिति गुंदू सहित कई महिला समितियों के पदाधिकारी हिस्सा लेंगे।
पड़हा समिति हटिया के अध्यक्ष शिवरन मुंडा ने बताया कि तुपुदाना के शहरी क्षेत्र सहित 25 गांवों के लोग, क्षेत्र के सभी जनप्रतिनिधि, प्रशासनिक अफसर बुद्धिजीवियों के बीच सीधा संवाद स्थापित करने के उद्देश्य से बैठक की जा रही है। इससे जनता प्रशासन में सीधा संवाद होगा और समस्याओं का समाधान होगा। आपराधिक घटनाएं रुकेंगी। बैठक में बाल श्रम आयोग की अध्यक्ष आरती कुजूर, पूर्व जिप अध्यक्ष सुंदरी तिर्की, पूर्व मुखिया राम पाहन, निकोलस एक्का, मतियस तिर्की, शिवचरण कच्छप, धाना उरांव, राजेश नायक, विजय आनंद नायक, जीता कच्छप, हेरमन गुड़िया, कल्याण लिंडा, राजू नायक, तारा देवी, सारिका कच्छप सहित हजारों लोगों के शामिल होने की संभावना है।
hin_Deva hin_Deva hin_Deva hin_Deva